Tony Richardson

Cecil Antonio "Tony" Richardson (Shipley, Erresuma Batua, 1928ko ekainaren 5a – Los Angeles, AEB, 1991ko azaroaren 14a) ingeles zinemagilea izan zen.

Royal Court Theatreren sortzaileetako bat izan zen; han John Osborneren Look Back in Anger eta The Entertainer antzezlanak zuzendu zituen, eta 1960 inguruan zinemaratu. Film labur batzuk egin ondoren, A Taste of Honey (1961, Ezti zaporea) eta The Loneliness of The Long Distance Runner (1962, Luzeko korrikalariaren bakardadea) filmak egin zituen, Free Cinemaren erakusgarri bikainak direnak. Tom Jones (1963) filmak oso harrera ona izan zuen nazioartean. Estatu Batuetan egin zituen filmetan Free Cinemaren ezaugarri etiko eta estetikoak baztertu zituen eta ez zion aurreko mailari eutsi, tartean arrakasta handiko filmak egin bazituen ere: The Charge of the Light Brigade (1968, Brigada arinaren erasoa), Ned Kelly (1970).

 Erreferentziak 

Kategoria:Erresuma Batuko zinema zuzendariak
Kategoria:Mendebaldeko Yorkshire konderriko jendea
Kategoria:Oscar saria irabazi duten zinema zuzendariak
Kategoria:HIESak hildakoak